  Туспуктэм: Руслан Нуриахметов Майя Бывальцева Удмуртиын кичӧлтонъёсты быдэстыны бюджетысь коньдон басьтон понна «Наша инициатива - 2023» вожвылъяськон кутскиз. Со сярысь улосвыл тӧролэн но кивалтэтлэн пресс-службазы ивортӥз. « Нырысь-валысь ужрадъёсты кутскыны луэ ни: сюлэмшугъяськытӥсь интыосты шараяны, умоятыны кулэ музъем участокъёсты бырйыны. 2022-тӥ арын «Наша инициатива» конкурсъя вормем ӵектосъёсты быдэстыны элькун коньдэтын 180 миллион манет чакламын вал, егитъёслэн кичӧлтонъёссыя «Атмосфера» ӵектосъя – 36,6 миллион манет » Вера Сухин, Удмуртиысь коньдон ужпумъёсъя министр Сӥзьыл элькунын дышетон ужрадъёс кутскозы. Ӵектосъёсъя улосвыл центрысь ӧнерчиос конкурслэн радлыкез сярысь валэктонъёс сётозы. Озьы ик дышетӥсь материалъёс нимысьтыз сайтын вань. Тодэ вайытом, «Наша инициатива» программаез Удмуртиын 2019-тӥ арын кутскизы. Нырысетӥ араз 144 куриськонъёс пӧлысь вожвылъяськонэ 141-зэ лэзизы, вормисьёс пӧлы 84 ӵектос шедиз. Элькун коньдэтысь 50 миллион манет субсидиос висъязы, 26 миллион манет пала интыосысь коньдэтъёс, калык но спонсоръёс ватсазы. Оглом туннэ нуналлы элькунын 609 ӵектосъёсты улонэ пыӵатӥзы, соослэн огъя дунзы 510 миллион манетлэсь трос. Тегъёс: Удмуртия кичӧлтонъёс вожвылъяськон ӵектос коньдон  